Sielsalig Selfsorg | LekkeSlaap
Sielsalig Selfsorg is 'n gemaklik gemeubileerde huis met slaapplek vir 8 gaste op 'n werkende proteaplaas naby Elim.
Die huis is onder die bome geleë en beskik oor 2 slaapkamers met dubbelbeddens, sowel as 'n solderkamer met 3 enkelbeddens. Daar is 2 slaapbanke in die sitkamer beskikbaar. Al die kamers deel 'n badkamer met 'n bad en 'n stort. Linne en handdoeke voorsien.
Die oopplan-kombuis is toegerus met 'n stoof, oond, mikrogolfoond, yskas, koffie- en teemaakgeriewe, sowel as 'n eetarea. In die sitkamer is daar 'n TV.
Die leefarea bied toegang tot 'n stoep met 'n ingeboude braai. Ekstra braaigeriewe is onder die akkerbome beskikbaar. Gaste kan gerus gaan stap, fietsry en aan die aktiwiteite op die plaas deelneem.
Sielsalig Selfsorg is net 9 km van Elim af, 30 km van Pearly Beach af, en 50 km van Struisbaai en Agulhas af vir gaste wat die omgewing wil verken.